ร้านค้ายะลา พร้อมรับลูกค้าคนละครึ่ง - เราชนะ หลังรัฐบาลโอนเงินงวดแรก วันแรก เข้าเป๋าตัง
วันนี้ 18 กุมภาพันธ์ 2564 เป็นวันแรกที่รัฐบาล โดยกระทรวงการคลัง โอนเงินในโครงการเราชนะ ให้กับกลุ่มประชาชนที่มีแอปเป๋าตัง ที่ใช้สิทธิโครงการคนละครึ่ง เราเที่ยวด้วยกัน ซึ่งจะได้รับเงินงวดแรก จำนวน 2,000 บาท โดยผู้มีสิทธิ ต้องผ่านการยืนยันตัวตนเพื่อขอรับสิทธิเราชนะในแอปพลิเคชันเป๋าตังก่อน  รวมทั้งโอนเงินครั้งแรก 2,000 บาท ให้กับกลุ่มใหม่ ที่ลงทะเบียนเราชนะ ยืนยันตัวตนผ่านแอปเป๋าตัวแล้วขณะที่ บรรยากาศการจับจ่ายซื้ออาหาร ผ่านแอปเป๋าตัง ที่ร้านขายน้ำชา กาแฟ ร้านข้าวแกง ในพื้นที่อำเภอเมืองยะลา ช่วงเช้า พบว่าประชาชน ยังไม่ได้ออกมาใช้จ่ายผ่านแอปเป๋าตัง  ส่วนร้านค้า ที่มีแอปถุงเงิน คนละครึ่ง ก็พร้อมที่จะรองรับประชาชนทั้งในกลุ่มคนละครึ่งและเราชนะ ที่จะมาใช้จ่าย หลังรัฐบาลได้โอนเงินให้ในวันแรก ร้านค้าบอกว่า ตั้งแต่ช่วงเช้าแอปเป๋าตังล่ม คนใช้เยอะ ส่วนทางร้านแอปถุงเงินยังใช้ได้ พร้อมที่จะให้บริการลูกค้าทั้งกลุ่มที่มีคนละครึ่งและได้รับสิทธิเราชนะ ที่จะมาจับจ่ายใช้สอย รวมถึงกลุ่มลูกค้าใหม่โครงการเราชนะ                     ประชาชน บอกว่า ตนเองได้สมัคร ทั้งโครงการคนละครึ่ง เราชนะ ลงตลอด แต่สมัครไม่ทัน โดยเตรียมจะรอลงทะเบียนโครงการ ม.33 เรารักกัน  ที่รัฐบาลจะเปิดให้ลงทะเบียน ในวันที่ 21 กุมภาพันธ์ 2564  โดยบอกว่าเรามีสิทธิก็ต้องใช้สิทธิส่วนจะได้หรือไม่ก็ค่อยว่ากันสำหรับโครงการเราชนะ เป็นโครงการที่รัฐบาลจัดขึ้น เพื่อให้ความช่วยเหลือด้วยการลดภาระค่าครองชีพให้แก่ประชาชน เนื่องจากสถานการณ์แพร่ระบาดระลอกใหม่ของโรคติดเชื้อไวรัสโคโรนา 2019 (COVID-19) โดยประชาชนจะได้รับสิทธิ์การช่วยเหลือเยียวยารวม 7,000 บาท ทั้งกลุ่มที่มีบัตรสวัสดิการแห่งรัฐ กลุ่มที่เข้าร่วมโครงการคนละครึ่งเดิมและกลุ่มใหม่ ที่ได้สมัครเข้าร่วมโครงการเราชนะ